
Ateliere interactive pentru tinerii din LTME!

Ca parte a activităților de diseminare aferente proiectului Erasmus+ KA122 „Think Twice Before You Speak and Type”, în cadrul  Liceul Teoretic Mihai Eminescu au fost organizate ateliere interactive dedicate prevenirii fenomenelor de bullying și cyberbullying. Activitățile au avut la bază experiențele și cunoștințele dobândite în timpul mobilităților Erasmus+, fiind adaptate nevoilor și intereselor elevilor din liceu.
Prin jocuri de rol, dezbateri, studii de caz și activități de lucru în echipă, participanții au analizat efectele pe care comportamentele agresive le pot avea asupra relațiilor dintre colegi și asupra stării emoționale a tinerilor. Elevii au fost încurajați să identifice soluții pentru prevenirea conflictelor, să promoveze empatia și să utilizeze un limbaj responsabil atât în comunicarea directă, cât și în mediul online.
Atelierele au contribuit la dezvoltarea unui climat educațional pozitiv și la conștientizarea importanței respectului reciproc, a toleranței și a incluziunii. Totodată, acestea au evidențiat rolul educației europene în formarea unor tineri capabili să comunice responsabil și să combată discursul ofensator sau discriminatoriu.
Prin această activitate de diseminare, rezultatele mobilităților Erasmus+ au fost valorificate în mod concret la nivelul comunității școlare, oferind elevilor instrumente utile pentru construirea unor relații bazate pe respect, colaborare și siguranță în mediul școlar și online.Proiectul „THINK TWICE BEFORE YOU SPEAK AND TYPE”: o școală sigură și incluzivă, fără bullying și cyberbullyingare o perioadă de implementare de 10 luni,  01.10. 2025 - 31.07. 2026, și beneficiază fonduri nerambursabile în valoare de 20.315 euro.
[image: ]
Finanțat de Uniunea Europeană. Punctele de vedere și opiniile exprimate aparțin însă exclusiv autorului (autorilor) și nu reflectă neapărat punctele de vedere și opiniile Uniunii Europene sau ale Agenției Executive Europene pentru Educație și Cultură( EACEA). Nici Uniunea Europeană, nici EACEA nu pot fi considerate răspunzătoare pentru acestea. 

